Ο **Αλεξάντερ «Σάσα» Τζόρτζεβιτς** (σερβικά: Александар "Саша" Ђорђевић) (Βελιγράδι, 26 Αυγούστου 1967) είναι Σέρβος πρώην καλαθοσφαιριστής και νυν προπονητής για την Εθνική Κίνας. Θεωρείται μια από τις μεγαλύτερες μορφές του Ευρωπαϊκού και του Σερβικού μπάσκετ, έχοντας κερδίσει σημαντικούς συλλογικούς τίτλους και τα βραβεία του Αθλητή της χρονιάς το 1995 και του Καλύτερου Ευρωπαίου Παίκτη το 1994 και 1995.

Σταδιοδρομία ως παίκτης
-----------------------

Ως αθλητής, ο Τζόρτζεβιτς έκανε μεγάλη καριέρα στις Παρτιζάν (1983–1992), Philips Milano-Recoaro Milano (1992–1994), Filodoro Bologna-Teamsystem Bologna (1994–1996), Portland Trail Blazers (1996), Μπαρτσελόνα (1997–1999), Ρεάλ Μαδρίτης (1999–2002), Σκαβολίνι Πέσαρο (2003–2005) και Armani Jeans Μιλάνο (2005). 

Σε συλλογικό επίπεδο έχει κατακτήσει μία Ευρωλίγκα (1992), τρία κύπελλα Κόρατς (1989, 1993, 1999), δύο πρωταθλήματα Γιουγκοσλαβίας (1987, 1992), δύο κύπελλα Γιουγκοσλαβίας (1989, 1992) και τρία πρωταθλήματα Ισπανίας (1997, 1999, 2000).

### Εθνική ομάδα

Ήταν σημαντικό μέλος της τότε Εθνικής ομάδας Γιουγκοσλαβίας, έχοντας παίξει σε 108 παιχνίδια. Η αξιοσημείωτη επίδοση του στο Ευρωμπάσκετ του 1997 εναντίον της Κροατίας έχει μείνει στις μνήμες, διοργάνωση στην οποία κατέκτησε τον τίτλο του πρωταθλητή και του πολυτιμότερου παίκτη. Στο Ευρωμπάσκετ του 1995, έκανε μία από τις καλύτερες εμφανίσεις του και μία από τις καλύτερες εμφανίσεις σε Ευρωμπάσκετ συνολικά, πετυχαίνοντας 41 πόντους με 9/12 τρίποντα. Με την Εθνική Ομάδα κατέκτησε τρία χρυσά μετάλλια στα Ευρωμπάσκετ 1991, 1995, 1997 και ένα χάλκινο το 1987. Επίσης έχει ένα χρυσό στο Μουντομπάσκετ 1998 και ένα ασημένιο στους Ολυμπιακούς Αγώνες της Ατλάντα το 1996.

### Διακρίσεις

* 2 x Καλύτερος Ευρωπαίος Παίκτης: 1994, 1995
* Αθλητής της Γιουγκοσλαβίας: 1995
* MVP Ευρωμπάσκετ 1997
* 50 Σπουδαιότεροι Συνεισφέροντες της Ευρωλίγκα (2008): 2008

Προπονητής
----------

Ως προπονητής έχει καθίσει στον πάγκο της Αρμάνι Τζινς Μιλάνο (2006-2007) και της Μπενετόν Τρεβίζο (2011-2012).

### Εθνική Σερβίας (2013-2019)

Είναι εν ενεργεία κόουτς της Εθνικής Σερβίας, κατακτώντας μαζί της το ασημένιο μετάλλιο στο Μουντομπάσκετ του 2014. Στο Ευρωμπάσκετ 2015 και δεν κατάφερε να ανέβει στο βάθρο και έτσι, κατέκτησε την 4η θέση χάνοντας από τη Γαλλία με 81-68. Το 2016 κατέκτησε το ασημένιο μετάλλιο στους Ολυμπιακούς Αγώνες του Ρίο αφού ηττήθηκε από τις ΗΠΑ στον τελικό με 96-66. Στο Ευρωμπάσκετ 2017 κατέκτησε ξανά το ασημένιο μετάλλιο αφού ηττήθηκε στον τελικό από τη Σλοβενία 93-85. Μετά το τέλος της διοργάνωσης ο Σάσα Τζόρτζεβιτς, γνωστοποίησε πως θα συνεχίσει να βρίσκεται στον πάγκο της εθνικής ομάδας μέχρι το 2021. Το 2019 μετά την αποτυχία της Σερβίας στο Παγκόσμιο Κύπελλο της Κίνας, αποχώρησε από τον πάγκο της εθνικής.

### Παναθηναϊκός (2015-2016)

Στις 30 Ιουνίου 2015, ο Τζόρτζεβιτς ανακοινώθηκε από τον Παναθηναϊκού για τα επόμενα 2 χρόνια. Σε ένα αφιέρωμα της Ευρωλίγκας, ο Σάσα Τζόρτζεβιτς χαρακτηρίστηκε ως ο πιθανός συνεχιστής των Ίβκοβιτς και Ομπράντοβιτς, αλλά και της Σερβικής σχολής μπάσκετ. Το 2016 κατέκτησε το Κύπελλο Ελλάδας κόντρα στον Φάρο Κερατσινίου με 101-54. Στις 20 Απριλίου 2016, μετά από την ήττα-αποκλεισμό της ομάδας απ' το φάιναλ φορ της Ευρωλίγκα (από τη Λαμποράλ Κούτσα με 75-84 και 0-3 σκορ σειράς) η ΚΑΕ ανακοίνωσε την απόλυσή του.

### Μπάγερν Μονάχου (2016-2018)

Τον Ιούλιο 2016 προσλήφθηκε προπονητής της Γερμανικής ομάδας, Μπάγερν Μονάχου. Το 2018 κατέκτησε το κύπελλο Γερμανίας. Στις 29 Μαρτίου 2018 απολύθηκε από την Μπάγερν.

### Βίρτους Μπολόνια (2019-2021)

Τον Μάρτιο του 2019 η Βίρτους Μπολόνια ανακοίνωσε τη συμφωνία της με τον Τζόρτζεβιτς. Με τη Βίρτους κατέκτησε το Μπάσκετμπολ Τσάμπιονς Λιγκ το 2019. Στις 7 Δεκεμβρίου 2020 η Βίρτους Μπολόνια ανακοίνωσε την απόλυση του Σάσα Τζόρτζεβιτς και των συνεργατών του, ωστόσο την επόμενη μέρα η κρίση στις δυο πλευρές ξεπεράστηκε και η ομάδα ανακοίνωσε την παραμονή του Τζόρτζεβιτς στον πάγκο.

### Φενέρμπαχτσε (2021-2022)

Στις 31 Ιουλίου 2021, ανακοινώθηκε από τη Φενέρμπαχτσε για τα επόμενα τρία χρόνια. Στις 13 Ιουνίου 2022, κατέκτησε στο Πρωτάθλημα Τουρκίας, αφού η Φενέρ κέρδισε την Εφές στη σειρά των τελικών με 3-1. Στις 17 Ιουνίου 2022, η Φενέρμπαχτσέ έλυσε τη συνεργασία της με τον Τζόρτζεβιτς.

### Εθνική Κίνας (2022-σήμερα)

Στις 16 Νοεμβρίου 2022, ανακοινώθηκε ως επικεφαλής προπονητής της εθνικής ομάδας μπάσκετ της Κίνας.

Παραπομπές
----------

1. ↑  «FIBA : All-Time Medalists». Ανακτήθηκε στις 10 Μαρτίου 2022.
2. ↑  «50 GREATEST CONTRIBUTORS LIST». Ανακτήθηκε στις 7 Νοεμβρίου 2021.
3. ↑  Τσώχος, Μιχάλης. «Ρίο 2016: παράσταση για ένα ρόλο ο τελικός ΗΠΑ-Σερβία και Χρυσό για τους Αμερικανούς στο μπάσκετ». Ανακτήθηκε στις 22 Σεπτεμβρίου 2016.
4. ↑  «Η Σλοβενία κατέκτησε αήττητη το Eurobasket 2017» (στα αγγλικά).. Ανακτήθηκε στις 2017-09-20.
5. ↑  «Συνεχίζει ως το 2021 στην εθνική Σερβίας ο Τζόρτζεβιτς».. Ανακτήθηκε στις 2017-09-20.
6. ↑  «Οριστικό: Τέλος από τη Σερβία ο Τζόρτζεβιτς!». *www.sdna.gr*. Ανακτήθηκε στις 14 Σεπτεμβρίου 2019.
7. ↑  «Ανακοίνωσε Τζόρτζεβιτς». *contra.gr*. 30 Ιουνίου 2015.
8. ↑  «Group E breakdown, Top 16». *euroleague.net*. 22 Δεκεμβρίου 2015.
9. ↑  Λύση συνεργασίας με τον Σάσα Τζόρτζεβιτς, paobc.gr
10. ↑  Βαυαρός ο Τζόρτζεβιτς, contra.gr. 2016-07-24
11. ↑  «Επίσημα παρελθόν από την Μπάγερν Μονάχου ο Τζόρτζεβιτς (pic)».. Ανακτήθηκε στις 2018-03-29.
12. ↑  Μαρ. 2019 21:28, Επιμέλεια: Χρήστος Μιχαηλίδης Δημοσίευση: 11. «Βίρτους Μπολόνια: Στο τιμόνι ο Τζόρτζεβιτς». *www.sport24.gr* (στα Αγγλικά). Ανακτήθηκε στις 12 Μαρτίου 2019.
13. ↑  «Η αυτοκρατορία της Βίρτους Μπολόνια επέστρεψε!». *www.sdna.gr*. Ανακτήθηκε στις 5 Μαΐου 2019.
14. ↑  «Η Βίρτους απέλυσε τον Σάσα Τζόρτζεβιτς!». *www.gazzetta.gr*. Ανακτήθηκε στις 7 Δεκεμβρίου 2020.
15. ↑  «Οριστική η ανατροπή, μένει στη Βίρτους ο Τζόρτζεβιτς!». *www.gazzetta.gr*. Ανακτήθηκε στις 8 Δεκεμβρίου 2020.
16. ↑  «Επίσημο: Προπονητής της Φενέρμπαχτσε ο Τζόρτζεβιτς! (pics)». *SDNA*. 31 Ιουλίου 2021. Ανακτήθηκε στις 31 Ιουλίου 2021.
17. ↑  «Πρωταθλήτρια Τουρκίας η Φενέρ του Τζόρτζεβιτς, υπέταξε την Εφές με 3-1 νίκες! | Gazzetta». *www.gazzetta.gr*. Ανακτήθηκε στις 16 Ιουνίου 2022.
18. ↑  «Τζόρτζεβιτς: Επίσημα τέλος από τη Φενέρμπαχτσε | Gazzetta». *www.gazzetta.gr*. Ανακτήθηκε στις 19 Ιουνίου 2022.
19. ↑  «Ο Σάσα Τζόρτζεβιτς είναι επίσημα προπονητής της εθνικής Κίνας». *www.sport24.gr*. Ανακτήθηκε στις 28 Αυγούστου 2023.

|  |  |  |  |
| --- | --- | --- | --- |
| 

| π • σ • ε
Πολυτιμότεροι Παίκτες του Ευρωμπάσκετ |
| --- |
|  |
| 
* 1935: Μαρτίν
* 1937: Λούμπινας
* 1939: Ρούζγκις
* 1946: Νέμεθ
* 1947: Λόσοφ
* 1949: Οζτούρκ
* 1951: Μράζεκ
* 1953: Κόνιεφ
* 1955: Γκρέμινγκερ
* 1957: Μπάουμρουκ
* 1959: Ζούμπκοφ
* 1961: Κόρατς
* 1963: Ροδρίγεθ
* 1965: Παουλάουσκας
* 1967: Ζέντνιτσεκ
* 1969: Μπέλοφ
* 1971: Τσόσιτς
* 1973: Μπράμπεντερ
* 1975: Τσόσιτς
* 1977: Νταλιπάγκιτς
* 1979: Μπέρκοβιτς
* 1981: Κιτσάνοβιτς
* 1983: Κορμπαλάν
* 1985: Σαμπόνις
* 1987: Γκάλης
* 1989: Πέτροβιτς
* 1991: Κούκοτς
* 1993: Βελπ
* 1995: Μαρτσιουλίονις
* 1997: Τζόρτζεβιτς
* 1999: Φούτσκα
* 2001: Στογιάκοβιτς
* 2003: Γιασικέβιτσιους
* 2005: Νοβίτσκι
* 2007: Κιριλένκο
* 2009: Γκασόλ
* 2011: Ναβάρο
* 2013: Πάρκερ
* 2015: Γκασόλ
* 2017: Ντράγκιτς
 |

 |